CELEX: 32008R1195
Language: sl
Date: 2008-12-02 00:00:00
Title: Uredba Komisije (ES) št. 1195/2008 z dne 2. decembra 2008 o odobritvi večjih sprememb specifikacije za ime, registrirano v registru zaščitenih označb porekla in zaščitenih geografskih označb (Scottish Farmed Salmon (ZGO))

3.12.2008   
            
            
               SL
            
            
               Uradni list Evropske unije
            
            
               L 323/18
            
         
      UREDBA KOMISIJE (ES) št. 1195/2008
   z dne 2. decembra 2008
   o odobritvi večjih sprememb specifikacije za ime, registrirano v registru zaščitenih označb porekla in zaščitenih geografskih označb (Scottish Farmed Salmon (ZGO))
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti prvega pododstavka člena 7(4) Uredbe,
   ob upoštevanju naslednjega:
   
               (1)
            
            
               V skladu s prvim pododstavkom člena 9(1) in členom 17(2) Uredbe (ES) št. 510/2006 je Komisija proučila vlogo Združenega kraljestva za odobritev sprememb specifikacije za zaščiteno označbo porekla „Scottish Farmed Salmon“, registrirano v skladu z Uredbo Komisije (ES) št. 2400/96 (2), kakor je bila spremenjena z Uredbo (ES) št. 1437/2004 (3).
            
         
               (2)
            
            
               Ker zadevne spremembe niso manjše v smislu člena 9 Uredbe (ES) št. 510/2006, je Komisija v skladu s prvim pododstavkom člena 6(2) navedene uredbe vlogo za spremembe objavila v Uradnem listu Evropske unije
                   (4). Ker pri Komisiji ni bil vložen noben ugovor v skladu s členom 7 Uredbe (ES) št. 510/2006, je treba spremembe odobriti –
            
         SPREJELA NASLEDNJO UREDBO:
   Člen 1
   Spremembe specifikacije, objavljene v Uradnem listu Evropske unije v zvezi z imenom iz Priloge k tej uredbi, se odobrijo.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. decembra 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 93, 31.3.2006, str. 12.
   
      (2)  UL L 327, 18.12.1996, str. 11.
   
      (3)  UL L 265, 12.8.2004, str. 3.
   
      (4)  UL C 76, 27.3.2008, str. 28.
   
      PRILOGA
      Kmetijski proizvodi za prehrano ljudi, našteti v Prilogi I k Pogodbi:
      Skupina 1.7   Ribe, mehkužci, lupinarji in izdelki na njihovi osnovi
      ZDRUŽENO KRALJESTVO
      Scottish Farmed Salmon (ZGO)